



 **Osnovna šola Križevci**

Križevci pri Ljutomeru 16/b

9242 Križevci pri Ljutomeru

tel: 02 588 80 30, fax: 02 587 14 55

e-mail: os-krizevci@guest.arnes.si

ID za DDV: SI93578253, št. računa pri UJP: 01366-6030658680, matična št.: 5084636

**Enota: vrtec Križevci**

**POROČILO O IZVAJANJU**

**EKO PROJEKTA**

**ZA ŠOLSKO LETO 2024 - 2025**

**Ravnateljica: Vasilija Stolnik, univ. dipl. ped. in soc. kult**

 **Eko koordinatorica: Tadeja Virag**

**Avgust, 2025**

V tem šolskem letu smo izpeljali 19 aktivnosti, kar je zelo veliko in pohvalno.

Izvedli smo naslednje aktivnosti:

* **Mladi raziskovalci: odnos do narave, opazovanje deževnika, jesenske barve**

Vodja aktivnosti: Melita Karas (Vzgojitelj)

Cilji aktivnosti:

* Spoznati značilnosti deževnika in njegovo življenjsko okolje. Razvijati spoštovanje do narave in živih bitij. Razumeti, kako deževniki prispevajo k zdravi zemlji. Razvijati motorične spretnosti, socialne veščine ter čut za opazovanje. Pridobivati temeljna znanja o tleh, rastlinah in živalih, o njihovih življenjskih pogojih, njihovi vzajemni odvisnosti in naši odvisnosti od njih Doživljanje žive in nežive narave v njeni raznolikosti, povezanosti, stalnem spreminjanju Razvijanje naklonjenega, spoštljivega in odgovornega odnosa do žive in nežive narave Otrok biva v naravi in jo doživlja v različnih okoljih, letnih časih, vremenskih razmerah. Otrok spoznava, raziskuje, opazuje in primerja rastline in živali iz njegovega okolja. Spoznati jesenske barve in strukturo listov Prepoznati in poimenovati jesenske barve ter razvijati sposobnost opazovanja. Razvijati opazovalne spretnosti in prepoznavanje naravnih elementov.
* Pozitivne izkušnje:

Otrokom so izvedene dejavnosti omogočale aktivno udeležbo, opazovanje, ustvarjanje, gibanje ter igro. Vključevanje različnih pristopov (naravoslovje, umetnost, glasba, gibanje, eksperiment) je pripomoglo k celostnemu razumevanju teme in ohranjanju visoke motivacije.

* **Hrana ni za tjavendan**

Vodja aktivnosti: Nina Osvald

Vsebina aktivnosti:

- Spoznavanje sadja in zelenjave (opazovanje, tipanje, okušanje) prepoznavanje po okusu. - Pripravljanje prigrizkov iz hrane ki nam je ostala, sadna nabodala. - Pobarvanke na temo hrane. - Igra razvrščanja- razvrščanje slikovnih kartončkov s hrano v različne skupine npr. mlečni izdelki, meso, zelenjava,... - Pripovedovanje starosti primernih zgodbic na vsebino hrane. - Priprava različnih sadnih napitkov smootijev. - Priprava kruhovih prigrizkov. - Obisk kuhinje, spoznavanje poklica kuharice.

Cilji aktivnosti: Naučiti otroke, da hrana ni samoumevna, in da ima vrednost zato je ne zavržemo brez razlogov. - Spodbujanje otrok k uživanju različnih vrst hrane, jih navajati na različne okuse in teksturo hrane. - Otroke vključiti v skupinsko pripravo enostavnih prigrizkov in s ten razvijati občutek, sodelovanja in odgovornosti. -Spodbuditi praktično uporabo neporabljene hrane in prikazati pravilen način shranjevanja prehranskih izdelkov . -Pravilno reciklirati in odlagati ostanke hrane (kompostiranje in ločeno odlaganje v zabojnik za biološke odpadke). -Povečati zavedanje o odgovornem ravnanju s hrano.

**- Misija: Zeleni koraki**

Vodja aktivnosti: Alenka Novak (Vzgojitelj)

Vsebina aktivnosti:

Z otroki smo se odločili, da bomo predlagali predloge za prometno ureditev pred našim vrtcem - prostor za shranjevanje koles. Raziskali bomo kako zelena je prometna ureditev v naši skupnosti? Skupaj s starši bomo osveščali, druge starše in otroke, da se vedejo trajnostno - vožnja s kolesi ali peš.

Cilji aktivnosti:

Ozaveščanje, da je pomembna trajnostna mobilnost . vožnja s kolesi ali peš. Pomoč pri ureditvi prostora za shranjevanje.

* **Podnebni tek**

Vodja aktivnosti: Tadeja Virag (Vzgojitelj)

Vsebina aktivnosti:

V času od 14. do 22. aprila 2025 bomo v vrtcu izvedli Podnebni tek – kampanjo, s pomočjo katere bomo otroke, starše, lokalno skupnost in širše ozaveščali o posledicah, ki jih povzročajo podnebne sprememb.

Cilji aktivnosti:

- ozaveščanje otrok, staršev o posledicah, ki jih povzročajo podnebne spremembe - sodelovanje in druženje otrok in staršev

- **Mladi v svetu energije**

Vodja aktivnosti: Simona Žižek (Vzgojitelj)

Vsebina aktivnosti:

- pogovor o tem, kje se vse potrebuje električna energija, kaj je to elektrika?

-zgodbe na temo te vsebine: Eko pravljica, Hišek in Veter, Hišek in Rečica, Hišek in Sonce,… Iskanje odgovorov na zastavljena vprašanja: - Zakaj lučka sveti in radio igra? - Zakaj štedilnik postane topel, ampak samo če pritisnemo pravi gumb? - Zakaj poleti , ko je toplo hladilnik vseeno hladi? -Od kje priteče in zakaj topla voda, če pa je v naravi povsod hladna? - Je elektrika res skrita v steni? - Kako pride elektrika v naša stanovanja, do električnih aparatov? -Kaj se dogaja z elektriko, ko so aparati , luči prižgane? -Kako lahko varčujemo z energijo, kaj lahko naredimo v vrtcu? raziskujemo kje je v vrtcu elektrika, od kod prihaja? Razlika: stikalo, vtičnica (igre z lučmi, baterijami, električne svečke); -risanje simbolov: smotrno uporabo prižganih luči; -od kje sploh dobimo električno energijo in za kaj jo porabljamo? -delovanje hidroelektrarne, sončne elektrarne in vetrne elektrarne; -iskanje sličic različnih aparatov doma, razvrščanje v diagrame, stolpce, prostore v hiši, vrtcu; -na sprehodih bomo poiskali električne drogove, daljnovode, transformatorje in sledili žicam, ki »pripeljejo« elektriko do posameznih hiš (spletno električno omrežje) ; -priprava makete žic iz nestruktuiranega materiala -spoznamo poklic električar; -igra z mlini na vodi, veter, igrače na polnjenje z sončno energijo - lučke na terasi, veternice....; razlikujejo ogrevanje hiš na drva, elektriko; avti: bencin, elektrika.... -izdelava hiške - makete- na sončne celice.

* **Altermed - Tradicionalna in zdrava prehrana**

Vodja aktivnosti: Tadeja Virag (Vzgojitelj)

Vsebina aktivnosti:

Predstaviti se na sejmu Altermed v Celju z izdelki otrok, didaktičnimi igrami, preko fotografij predstaviti naše delo na izbrano temo. Ustvarjanje z otroki na zastavljeno temo, razstava izdelkov in fotografij v vrtcu in na spletu.

Cilji aktivnosti:

- predstaviti delo v sklopu projekta Ekošola širši javnosti - spodbujati otrokovo ustvarjalnost, kreativnost preko izdelkov - ozaveščati, kako pomembno vlogo v življenju ima hrana, gibanje in zdravje

**- Mlekastično! Izberem domače**

Vodja aktivnosti: Renata Slavinec Berden (Vzgojitelj)

Sodelujoči:

Št. otrok/učencev/dijakov/študentov: 19 | Št. vzgojiteljev/učiteljev/profesorjev: 3

Vsebina aktivnosti:

SLOVENSKA KRAVA JE TA PRAVA: - OBISK KMETIJE Z VODENIM OGLEDOM in predstavitvijo življenja krav na kmetiji z vsebinami primernimi sposobnostim 2-4 leta starih otrok. - SPOZNAVANJE IN RAZISKOVANJE RAZLIČNIH MLEČNIH IZDELKOV

Cilji aktivnosti:

Spoznati žival krava, njeno življenje in primerno skrb za te živali.

* **Odpadkom dajemo novo življenje**

Vodja aktivnosti: Barbara Marinič (Vzgojitelj)

Vsebina aktivnosti:

- spoznavanje različnih vrst odpadkov - kako ločujemo odpadke - kaj vse lahko iz različnih odpadkov naredimo, da jih ponovno uporabimo - zakaj moramo odpadke ločevati in kam gredo ko jih mi zavržemo ( recikliranje) - ponovna uporaba odpadkov glede na zanimanje in interes otrok

Cilji aktivnosti:

- otroci spoznavajo, da je odpadke potrebno ločevati - otroci spoznajo skrb za naš planet Zemlja - spoznavanje pomembnosti ponovne uporabe

* **Ohranjanje biotske pestrosti in skrb za vodo**

Vodja aktivnosti: Jasmina Belec (Vzgojitelj)

Vsebina aktivnosti:

- v skupini si naredimo vremenski koledar, ki ga vsak dan obeležimo - opazovanje spreminjanje potoka v vseh letnih časih, živali in rastlin - spoznavanje živali in rastlin v potoku in ob njem - spremljanje in opazovanje rastlin in živali v vseh letnih časih (beleženje in izdelava plakata) - čistilna akcija spomladi (skrb za čisti potok, okolico vrtca) - spremljanje ozelenitve dreves spomladi, opazovanje rjavenja listov jeseni (opazovanje spreminjanja barv) - spoznamo in se naučimo nove pesmice o živalih - prebiranje različne literature in ogled video posnetkov - sadimo rastline v lončku, jih opazujemo, naredimo poskus, kaj se zgodi z rastlino, če je na svetlobi in kaj v temi - sadimo rastline v visokih gredah, skrb zanje in opazovanje - likovno ustvarjamo na različne načine rastline, živali in potok

Cilji aktivnosti:

- opazujemo vreme, spoznavamo vremenske pojave, podnebne spremembe; izdelamo vremenski koledar - raziskujemo biotsko pestrost (rastline in živali) v neposredni bližini vrtca - spoznavamo življenjski cikel živih bitij - otroci razvijajo spoštljiv in pozitiven odnos do narave - otroci cenijo vodo kot življenjsko vrednoto

Pozitivne izkušnje:

Skozi celo leto smo opazovali vreme, vremenske pojave in tako smo si tudi kasneje, ko so otroci postali bolj dojemljivi, naredili vremenski koledar, kjer dnevno beležimo vreme. Več smo se posvetili temi o soncu in zemlji, kjer so ju otroci preko slik in posnetkov spoznali in dobili veliko novih informacij. Naučili smo se pesmice o soncu, vremenskih pojavih, prebirali različno literaturo, likovno ustvarjali. Na sprehodih in bivanju zunaj na igrišču vrtca smo opazovali potok v bližini vrtca (stanje vode, količina vode, živali v vodi in ob vodi) in spoznavali živali na travniku in v vodi ter ob vodi. Naredili smo različne plakate, se ob njih pogovarjali, predvsem pa spoznali, da ne smemo onesnaževati narave oz. vode, ne mečemo smeti. Ko so bili otroci že sposobni iti na sprehod, smo si pogledali našo okolico, če so kje kakšni odpadki in vzeli s seboj vrečo in pobrali smeti. Spoznavali smo ptice, rožice in živali v naši okolici, se naučili pesmice in prstne igre. V povezavi z dnevom Zemlje, pa smo posadili fižol v lončke in opazovali rast in naredili poskus, kaj se zgodi z njim v temi in na svetlobi. Otroci so spoznali in se naučili veliko novega, čeprav so še mlajši, ampak otroci so dojemljivi in srkajo informacije ter si jih hitro zapomnijo.

* **LEAF - Znanje o ekosistemih in gozdovih**

Vodja aktivnosti: Renata Slavinec Berden (Vzgojitelj)

Sodelujoči:

Št. otrok: 19 | Št. vzgojiteljev: 3

Vsebina aktivnosti:

Vsebine primerne otrokom starim 2-4 leta: - obiski gozda in izvedba aktivnosti v gozdu (gibalna, narovoslovna, glasbena, družbena) - izdelki iz gozda – ustvarjanje z materiali iz gozda ali na temo gozda; - gozd v sliki in besedi – ustvarjanje na temo gozda; - miti in legende o gozdu, pesmi, pravljice o gozdu; - gozd skozi objektiv: izdelava videoposnetka ali razstava fotografij o gozdu;

Cilji aktivnosti:

Spoznavanje žive narave - gozd. Spodbujati otroke, da doživljajo in opazujejo naravo z vsemi čuti.

Pozitivne izkušnje:

Gozd in življenje v njem smo opazovali skozi vse letne čase. Nanizali smo nekaj aktivnosti zanimivega življenja v gozdu: -Opazovali smo ga od daleč, blizu. -Opazovali smo njegove barve listja. -Se z listjem igrali v gozdu, izdelovali hišice škratkom, ježkom. -Iskali smo drevesi in jih z našim hišnikom odnesli v vrtec, kjer smo jih skupaj posadili; v pomladnem času jih bomo nesli nazaj v gozd, jih označili in posadili nazaj. -Iz listov in gozdnih plodov smo izdelali izdelke. -Razvrščali in poimenovali smo drevesa, njihove liste. -V gozdu smo poslušali glasove, se igrali, telovadili, izbrali smo si svoje drevo. -V zimskem času smo opazovali sledi v snegu . -Pticam smo prinašali hrano. -Risali po snegu. -Ugotovili da ni listja na drevesu. -Opazovali smo hrano, ki so jo lovci prinašali za lačne živali. -V spomladanskem času smo opazovali prebujajoči se gozd. -Prisluhnili smo ptičjemu petju. -V igralnici smo opazovali zemljo iz gozda, s pomočjo povečevalnih lup. -Zbirali smo knjige o gozdu. -Ogledali smo si gozdne živali na projektor. -Risali smo drevo v gozdu. -Imeli smo sadni piknik v gozdu. -Igrali smo se igrice, dramatizacijo: Zajčkova hišica. -Poklic lovca smo spoznali preko revij, knjig. -Izdelali smo celoletni plakat na temo gozd, ki ga bomo na koncu leta predstavili staršem. -Kot zaključek projekta bomo Imeli še dopoldan v gozdu, kjer so se otroci igrali po želji in strokovna delavka vrtca nam je v gozd pripeljala kosilo. Otroci so v gozdu zelo uživali in s projektom bomo nadaljevali prihodnje leto.

- RAVNANJE Z ODPADKI / LOČENO ZBIRANJE ODPADNIH MATERIALOV

**Zbiranje izrabljenih tonerjev in kartuš**

Vodja aktivnosti: Tadeja Virag (Vzgojitelj)

Sodelujoči:

Št. otrok: 120 | Št. vzgojiteljev: 18

Vsebina aktivnosti:

V garderobi 1. in 2. starostnega obdobja ter v šolski garderobi zbiramo kartuše, ter tonerje ki sodijo med nevarne odpadke. Hišnica zbrane baterije odnese v zbirni center komunalnega podjetja Ljutomer.

Cilji aktivnosti:

- Ozaveščanje staršev in otrok o pomenu zbiranja nevarnih odpadkov in seznaniti otroke ter starše s tem, da lahko vsakdo pripomore k ohranjanju okolja.

- HRANA IN ZDRAVJE / OZAVEŠČANJE

**Tradicionalni slovenski zajtrk**

Vodja aktivnosti: Barbara Marinič (Vzgojitelj)

Sodelujoči:

Št. otrok: 16 | Št. vzgojiteljev: 3

Vsebina aktivnosti:

Tradicionalni slovenski zajtrk obeležujemo v tednu slovenske hrane letos 15.11. Slogan za to leto je Tradicionalni slovenski zajtrk- Moj naj zajtrk, v ospredje pa postavlja vseh pet sestavin zajtrka, ki so kruh, maslo, med, mleko in jabolko. Vse sestavine zajtrka bomo posebej spoznali, se o njih pogovarjali iz njih pripravili tudi katero od tradicionalnih slovenskih jedi iz lokalno pridelanih sestavin (prleška gibanica). Likovno bomo ustvarjali, naredili bomo vse sestavine zajtrka v naravni velikosti in jih postavili na mizo. Spoznali bomo pomembnost zajtrka, zakaj sploh moramo zajtrkovati, ker prazna vreča ne stoji pokonci. Kako ohranjamo zdrave navade s prehrano in tudi gibanjem, igrali se bomo gibalne igre, se vsakodnevno razgibavali, pripravili vadbeno uro, se odpravili na sprehod. Spoznali bomo pomen in koristi uživanja lokalne hrane in pomembnost pridelovalcev te hrane, ki jo uživamo. Prav tako se bomo trudili, da otrokom približamo spoštovanje hrane, da jih naučimo kako se lahko zmanjša količina zavržene hrane. Načrtujemo skupinski zajtrk v večnamenskem prostoru in zato se bomo ob spoznavanju sestavin zajtrka, dotaknili tudi pomena kulture uživanja obrokov in kulturnega vedenja pri mizi.

Cilji aktivnosti:

- osveščanje otrok o pomenu zajtrka v okviru prehranjevalnih navad - otroci spoznajo sestavine tradicionalnega zajtrka - otroci spoznajo pomen lokalno pridelane hrane - otrok oblikuje dobre, a ne toge prehranjevalne navade in razvija družabnost povezano s prehranjevanjem - spoznavanje pomena gibanja in zdravih navad - sproščeno izvajanje naravnih oblik gibanja (hoja, tek, skoki, poskoki, valjanje, plezanje, plazenje itn.)

**- Uporaba ekološko pridelane hrane**

Vodja aktivnosti: Tadeja Virag (Vzgojitelj)

Sodelujoči:

Št. otrok: 120 | Št. vzgojiteljev: 18

Vsebina aktivnosti:

 V naš jedilnik je velikokrat vključena ekološko pridelana hrana, enkrat na mesec pa imamo čisto cel dan Eko jedilnik - hrana iz okoliških ekoloških kmetij.

Cilji aktivnosti:

- razvijati odgovoren odnos do okolja in narave; - otrok spoznava ekološko pridelano hrano; - otrok spoznava različno prehrano in pridobiva navade zdravega in raznolikega prehranjevanja; - otrok spoznava pomen zdrave prehrane za ohranjanje zdravja;

- OKOLICA VRTCA / DIDAKTIKA

**Izdelava glasbil iz naravnih materialov**

Vodja aktivnosti: Tadeja Virag (Vzgojitelj)

Sodelujoči:

Št. otrok: 14 | Št. vzgojiteljev: 3

Vsebina aktivnosti:

Z otroci si bomo izdelali različna glasbila, kot so ropotuljice iz odpadne embalaže, katere bomo napolnili z jesenskimi plodovi in odpadnim materialom. Izdelali si bomo tudi brenkala, palčke, bobne,... Odpadni in naravni material bodo otroci prinašali od doma.

Cilji aktivnosti:

- ravnanje z odpadki, - ohranjanje našega sveta, - recikliranje, - ustvarjalnost, ustvarjanje - spoznavati različne instrumente

Pozitivne izkušnje:

Otroke smo naučili kako uporabljati naravni ali odpadni material, ravnanja z odpadki, spoznali so na kak način ohranjamo planet, namen recikliranja,... Hkrati smo spoznavali različne instrumente, bili ustvarjalni, ter veliko časa preživeli v naravi.

- **Priprava okoljskih vsebin za vrtčevsko glasilo**

Vodja aktivnosti: Renata Slavinec Berden (Vzgojitelj)

Sodelujoči:| Št. vzgojiteljev: 18

Vsebina aktivnosti:

Vse vsebine vezane na program EKOŠOLA objavljamo na spletni strani vrtca in na občinski strani občine Križevci ter v občinskem glasilu.

Cilji aktivnosti:

Seznanitev širšega okolja z izvedenimi aktivnostmi in ozaveščanje o okoljskih vsebinah.

* **Ureditev eko-kotička v ustanovi in dogovor o urejanju in ažuriranju eko-kotička (zadolžitve otrok)**

Vodja aktivnosti: Tadeja Virag (Vzgojitelj)

Sodelujoči:

Št. otrok: 24 | Št. vzgojiteljev: 3

Vsebina aktivnosti:

Eko kotičke urejamo v garderobah, igralnicah, ob vsaki večji prireditvi pa naredimo skupnega. Vse strokovne delavke, ki vključujejo tudi otroke skrbimo za le-te, saj smo vse aktivno vključene v eko utrip našega vrtca. Vse naše Eko aktivnosti, tematske sklope, eko izdelke in druge dejavnosti predstavimo na oglasnih deskah v garderobah, ter na spletni starani našega vrtca. Za predstavitev vsebin skrbijo vse strokovne delavke v vrtcu, za objavljanje na spletni strani pa vodja vrtca.

Cilji aktivnosti:

Seznanitev širšega okolja z izvedenimi aktivnostmi in ozaveščanje o okoljskih vsebinah.